Diari Oficial de la Generalitat Valenciana


Sumari del DOGV 5900, del 25-11-2008 (2008/13055)

RESOLUCIÓ de 18 de novembre de 2008, de la Direcció General d'Ordenació i Centres Docents, per la qual s'aprova transferir a alguns centres públics de titularitat de la Generalitat d'Educació Especial específica i centres amb aules específiques d'Educació Especial autoritzades, determinades quanties per a sufragar els gastos derivats dels materials escolars utilitzats per a desenrotllar el procés d'aprenentatge del seu alumnat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5900

Data del DOGV
:   25-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13716


Data del document
:   18-11-2008

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament
    * material d'ensenyament
    * educació especial
    * suport econòmic
    * llibre escolar
    * ajuda pública

RESOLUCIÓ de 18 de novembre de 2008, de la Direcció General d'Ordenació i Centres Docents, per la qual s'aprova transferir a alguns centres públics de titularitat de la Generalitat d'Educació Especial específica i centres amb aules específiques d'Educació Especial autoritzades, determinades quanties per a sufragar els gastos derivats dels materials escolars utilitzats per a desenrotllar el procés d'aprenentatge del seu alumnat. [2008/13421]  
La Llei Orgànica 2 /2006, de 3 de maig, d'Educació (BOE núm. 106, de 4 de maig), en l'article 74 establix que «L'escolarització de l'alumnat que presenta necessitats educatives especials es regirà pels principis de normalització i d'inclusió i assegurarà la no-discriminació i la igualtat efectiva en l'accés i la permanència en el sistema educatiu, i s'hi podran introduir mesures de flexibilització de les distintes etapes educatives, quan es considere necessari».  
De conformitat amb l'esmentada Llei Orgànica d'Educació, l'Orde de 5 de maig de 2008, de la Conselleria d'Educació, (DOCV núm. 5764, de 16 de maig) de gratuïtat de llibres de text per a l'alumnat de primer, segon, tercer i quart curs d'Educació Primària, en els centres sostinguts amb fons públics de la Comunitat Valenciana per al curs 2008-2009, preveu en l'apartat sèptim esta necessària flexibilització en establir un procediment singular per a poder atendre les necessitats de material escolar d'estos alumnes.  
Vista la documentació presentada pels centres docents relacionats, en la qual comuniquen que l'alumnat presenta unes necessitats educatives especials i que necessiten disposar d'uns materials escolars distints per a desenrotllar el procés d'aprenentatge d'estos, per la qual cosa sol·liciten que l'import global dels bonollibres per a l'adquisició de llibres de text corresponent a l'alumnat del centre, siga remés al centre per a sufragar els gastos derivats per la compra dels dits materials escolars.   
Vist que d'esta manera es consolida el treball de l'equip docent del centre, alhora que es respecta el dret dels alumnes d'este a ser beneficiaris de la gratuïtat dels llibres de text.  
Per tot això, d'acord amb les atribucions establides en l'article 9.12 del Decret 118/2007 de 27 de juliol del Consell, pel qual s'aprova el Reglament Orgànic i Funcional de la Conselleria d'Educació (DOCV núm 5566 de 30 de juliol), resolc:   
Primer  
Transferir als centres docents públics de titularitat de la Generalitat relacionats en l'Annex I l'import global dels bonollibres per a l'adquisició dels llibres de text que correspondria a l'alumnat del centre, a fi de sufragar els gastos derivats de l'adquisició del material escolar, que per les seues característiques específiques i singulars requerisca este alumnat per al curs 2008-2009.  
Segon  
La transferència s'abonarà a càrrec del capítol IV, línia de subvenció T0067000, del capítol IV, programa 422.20, de la Llei 15/2007, de 27 de desembre de Pressupostos de la Generalitat per a l'exercici 2008. L'import de la transferència ascendix a 3.904 euros, als centres relacionats en l'annex I .  
Tercer  
La transferència de l'ajuda haurà de ser justificada pel centre en concepte de gastos derivats de les necessitats pròpies del dit alumnat, i haurà d'aportar el certificat del consell escolar, d'acord amb el que establix el punt sext (segons model Annex II) de la precitada Orde de 5 de maig de 2008 de la Conselleria d'Educació.  
Els centres hauran de conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control i tot això d'acord amb el que establix la Llei 38/2003, de 17 de novembre, General ANNEX I / ANEXO I  
  
\* \* \* \* \*  
ANNEX I / ANEXO I  
  
de Subvencions (BOE núm 276 de 18 de novembre).  
Quart  
Esta resolució i els annexos es publicaran en el Diari Oficial de la Comunitat Valenciana, en els taulers d'anuncis dels centres i en les direccions territorials de la Conselleria d'Educació de València, Alacant i Castelló, així com en la pàgina d'Internet: http:// www.edu.gva.es/ocd/areacd/val/abc/ajudesllibres.asp.  
Quint  
Esta resolució produirà efectes a partir de l'endemà al de la seua publicació en el Diari Oficial de la Comunitat Valenciana.  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
València 18 de novembre de 2008.- El director general d'Ordenació i Centres Docents: Francisco Baila Herrera.